Orbea jauregia

Orbea jauregia (Untzaga jauregia eta Torre Zarra ere deitua) Eibarren egon zen Pizkunde garaiko jauregi bat izan zen, 16. mendearen azken aldean sortua eta 1902. urtean eraitsi zutena. 

Eibarko Untzaga plazaren hego-mendebaldeko aldean zegoen kokatua,  eta Orbea familiaren etxe nagusia zen. Bere atari platereskoa nabarmentzen zen, eta haren pieza batzuk erabili ziren 1905ean zaldi-korta baten sarrera egiteko Eibarko Estazino kalean. 2014. urtean pieza horietako batzuk (arkabuzari eusten dion pertsonaia bat) errestauratzeko gorde ziren. 

Etxe honen aurrean zezenketak egiteko egitura bat jartzen zen Eibarren 19. mendean. Ignacio Zuloaga margolariak jaso zuen jauregia eta zezenketa bere margo ezagun batean, 19. mendearen amaieran.


 Erreferentziak 

 Kanpo estekak 

Kategoria:Euskal Herriko behinolako eraikinak eta egiturak
Kategoria:Eibarko eraikinak
Kategoria:Gipuzkoako dorretxeak
Kategoria:Gipuzkoako jauregiak
Kategoria:Euskal Herriko pizkundeko jauregiak
Kategoria:XVI. mendean amaitutako eraikinak